Mikal Setsaas

Mikal Setsaas (født 8. februar 1838 på Setsaas i Selbu, død 8. juli 1911) var en norsk gårdbruker, underoffiser og politiker (V). Han var ordfører i Hegra fra 1890 til 1893, senere medlem av herredsstyret og formannskapet i Selbu.

Biografi 
Mikal Setsaas var eldste sønn av Christen Setsaas og hustru Sigrid Olsdatter Setsaas, født som den første av ti søsken. Han var gift med Brynhild Aftreth. De hadde 9 barn. Han delte farsgården Setsaas i Selbu med sin bror Ole og overtok halvparten Setsaas østre efter den offentlige delingen våren 1894. Men brødrene hadde drevet hver sin halvpart i noen år forut for delingen. Bygningene ble bygget opp på nye tufter på Odden der gården i dag ligger. Han drev gården i perioden 1893–1903 da sønnen Johan Setsaas overtok og drev gården frem til 1915, da broren Nikolay Setsaas overtok. Han drev gården frem til 1946, da hans sønn Mikal Setsaas overtok.

Mikal Setsaas døde lørdag 8. juli 1911 etter et lengre tids sykeleie.

Offentlig liv 
Mikal Setsaas ble utdannet ved «Underofficersskolen i Trondhjem» og var trolig den første fra Selbu som gjennomgikk denne utdannelsen. Han holdt rangen furer før han tok avskjed med det militære og ble bruksbestyrer på Mustgodset i Hegra. I 1897 ble han innvalgt i Selbu herredstyre og var medlem av dette i 6 år. Han kom inn i ligningskommissionen, herredsstyret og formannskapet.

Referanser

Eksterne lenker 
 http://www.setsaas.net 

Ordførere i Hegra
Venstre-ordførere i Nord-Trøndelag
Lokalpolitikere i Selbu
Venstre-politikere i Sør-Trøndelag
Norske bønder
Personer fra Selbu kommune
Fødsler i 1838
Dødsfall i 1911